DOI: 10.14457/tu.the.2020.1113
title: การมีส่วนร่วมของประชาชนต่อการบริหารงานปกครองส่วนท้องถิ่นตามหลักบริหารการจัดการของ McKinsey 7-S framework: กรณีศึกษา องค์การบริหารส่วนจังหวัดปทุมธานี

description: การศึกษาวิจัยฉบับนี้มีวัตถุประสงค์เพื่อ 1) ศึกษาลักษณะของปัจจัยทางประชากรต่อ ระดับการบริหารงานปกครองส่วนท้องถิ่นตามหลักบริหารการจัดการของ McKinsey 7-S Framework ขององค์การบริหารส่วนจังหวัดปทุมธานี 2) เพื่อศึกษาระดับการมีส่วนร่วมของ ประชาชนต่อการบริหารงานปกครองส่วนท้องถิ่นตามหลักบริหารการจัดการของ McKinsey 7-S Framework ขององค์การบริหารส่วนจังหวัดปทุมธานี 3) เพื่อศึกษาความสัมพันธ์ระหว่างการมีส่วน ร่วมของประชาชนต่อระดับการการบริหารงานปกครองส่วนท้องถิ่นตามหลักบริหารการจัดการของ McKinsey 7-S Framework ขององค์การบริหารส่วนจังหวัดปทุมธานี และ 4) เพื่อศึกษาถึง ข้อเสนอแนะต่อแนวทางในการพัฒนาการมีส่วนร่วมของประชาชนในการบริหารงานการปกครองส่วน ท้องถิ่น กรณีศึกษาองค์การบริหารส่วนจังหวัดปทุมธานี ใช้วิธีการวิจัยเชิงปริมาณ (Quantitative Method) แบบภาคตัดขวาง (Cross-sectional Study) เก็บรวบรวมข้อมูลโดยใช้แบบสอบถามแบบมี โครงสร้าง (Structure Questionnaires) กับประชาชนที่อาศัยอยู่ในเขตพื้นที่ความรับผิดชอบของ องค์กรปกครองท้องถิ่นขององค์การบริหารส่วนจังหวัดปทุมธานี มีจํานวนประชากรตัวอย่าง 400 คน วิเคราะห์ข้อมูลด้วยสถิติวิจัยเชิงพรรณนาผลการวิจัยพบว่า1. ข้อมูลทั่วไปของผู้ตอบแบบสอบถาม กลุ่มตัวอย่างส่วนใหญ่เป็นเพศหญิง คิดเป็นร้อยละ 59.0 มีอายุ 25-35 ปี คิดเป็นร้อยละ 54.0 มีอาชีพข้าราชการ/พนักงานราชการ/รัฐวิสาหกิจ ร้อย ละ 28.0 มีการศึกษาระดับปริญญาตรี ร้อยละ 58.0 มีสถานภาพสมรสแล้ว ร้อยละ 53.0 มีรายได้ต่อ เดือน 20,001-30,000 บาท มากที่สุด ร้อยละ 51.0 ส่วนใหญ่ไม่มีตําแหน่งทางสังคมในชุมชน ร้อยละ 94.0 มีระยะเวลาในการเข้ามาอาศัยอยู่ในชุมชนมากกว่า 10 ปีขึ้นไปมากที่สุด ร้อยละ 30.02. ความคิดเห็นเกี่ยวกับการมีส่วนร่วมของประชาชนต่อการบริหารงานปกครองส่วน ท้องถิ่นขององค์การบริหารส่วนจังหวัดปทุมธานี 4 ด้าน ประกอบด้วย ด้านการแสดงความคิดเห็น ด้านการมีส่วนร่วมตัดสินใจ ด้านการมีส่วนร่วมดําเนินการ และด้านการมีส่วนร่วมรับผลประโยชน์ พบว่า ระดับความคิดเห็นเกี่ยวกับการมีส่วนร่วมของประชาชนต่อการบริหารงานปกครองส่วนท้องถิ่น ขององค์การบริหารส่วนจังหวัดปทุมธานี โดยภาพรวม 4 ด้าน พบว่า อยู่ระดับมาก มีค่าเฉลี่ย ( xˉ = 4.22, S.D. = 0.36) เมื่อพิจารณารายด้าน พบว่า ทุกด้านมีความคิดเห็นอยู่ในระดับมากทุกด้าน โดย เรียงลําดับค่าเฉลี่ยจากมากไปหาน้อย ดังนี้ กลุ่มตัวอย่างมีความคิดเห็น ในด้านที่ 4 ด้านการมีส่วนร่วม รับผลประโยชน์ ด้วยค่าเฉลี่ย ( xˉ = 4.30, S.D. = 0.40) รองลงมาคือ ด้านที่ 1 ด้านการแสดงความ คิดเห็น ด้วยค่าเฉลี่ย (xˉ = 4.21 , S.D. = 0.43) ด้านที่ 2 ด้านการมีส่วนร่วมตัดสินใจ ด้วยค่าเฉลี่ย ( xˉ= 4.19, S.D. = 0.42) และด้านที่ 3 ด้านการมีส่วนร่วมดําเนินการ ด้วยค่าเฉลี่ย ( xˉ= 4.18, S.D. = 0.43) ตามลําดับ3. ความคิดเห็นเกี่ยวกับการบริหารงานปกครองส่วนท้องถิ่นตามหลักบริหารการจัดการ ของ McKinsey 7-S Framework ขององค์การบริหารส่วนจังหวัดปทุมธานี 7 ด้าน ประกอบด้วย ด้านกลยุทธ์ (Strategy) ด้านรูปแบบการบริหารจัดการ (Style) ด้านบุคลากร (Staffs) ด้านทักษะ (Skills) ด้านโครงสร้าง (Structure) ด้านระบบการทํางาน (System) และด้านค่านิยมร่วม (Share values) พบว่า ระดับความคิดเห็นเกี่ยวกับการบริหารงานปกครองส่วนท้องถิ่นตามหลักบริหารการ จัดการของ McKinsey 7-S Framework ขององค์การบริหารส่วนจังหวัดปทุมธานี โดยภาพรวม 7 ด้าน พบว่า อยู่ระดับมากที่สุด มีค่าเฉลี่ย ( xˉ = 4.69, S.D. = 0.34) เมื่อพิจารณารายด้าน พบว่า ทุก ด้านมีความคิดเห็นอยู่ในระดับมากที่สุดทุกด้าน โดยเรียงลําดับค่าเฉลี่ยจากมากไปหาน้อย 3 ลําดับ แรก ดังนี้ ด้านที่ 6 ด้านระบบการทํางาน ด้วยค่าเฉลี่ย ( xˉ = 4.88, S.D. = 0.31) รองลงมาคือ ด้าน ที่ 7 ด้านค่านิยมร่วม ด้วยค่าเฉลี่ย (xˉ = 4.80, S.D. = 0.42) และ ด้านที่ 4 ทักษะ ด้วยค่าเฉลี่ย ( xˉ= 4.67, S.D. = 0.46) ตามลําดับ